Exqrch/javanese-Komodo-pixelgpt huggingface dataset:
Ligan rajeg wesi, blencong kencana, urube luber kadya Hyang Bathara Surya, Kothaking wayang kayu cendhana sari
Tutuping dhuwur kadya kusuma, kepyake gelap angampar..
Jinis suluk liyané sendhon, gregetsaut, lan ada-ada
Sendhon punika suluk kanggé nggambaraken kaanan sedihing ati
Gregetsaut suluk kanggé nggambaraken muntabing ati
Ada-ada suluk kanggé mggambaraken kaanan ingkang mirisi
Janturan mangrupi paparan carita nganggé basa prosa utawi gancaran dhalang kanggé nyariyosake jejer utawi adegan siji nagari, kaanan panggonan, watek wayang, lan prakawis sing dirembag nganggé iringan gamelan
Conto janturan ing ngandhap kapetik saking "Janturan lan Pocapan Ringgit Purwo" ingkang kahimpun déning Anom Sukatno: Swuh rep data pitana
Hanenggih negai pundi ta ingkang kaeka adi dasa purwa
Eka marang sawiji, adi linangkung, dasa sepuluh, purwa marang wiwitan
Sanadyan kathah titahing déwa ingkang sinangga ing pertiwi, kinasongan ing akasa, kinapit samodra racak sami anggana raras, nanging datan kadya ingkang ginupit ing dalu mangke, ingkang sinebat Negari Hastina, inggih Gajahoya, Limanbenawi..
Pocapan mirib sareng janturan nanging boten nganggé iringan gamelan, namung nganggé iringan dhodhogan cempala
Conto pocapan ing ngandhap kapetik saking "Serat Pedhalangan Lampahan Wirotho Parwo" anggitanipun Ki Purwadi: Lah ing kana ta wau, samya geder bantah binantah katungka praptaning nalendra Trigarta, Prabu Susarma ingkang minggah ing Sitihinggil nagari Ngastina tranyak-tranyak pindha sata ngupadi boga
Antawacana utawi gineman, ya iku caturan wayang ing sajeroning adegan
Antawacana sami kaliyan dialog ing drama, bentene dialog drama dicaturake tiyang kathah, nanging antawacana dicaturaken dhalang piyambak
Kangge antawacana wayang, dhalang kedah saged ngolah wanda swarane supados bènten kaliyan caturan wayang-wayang piyambak-piyambak
Bèntenipun wanda swara wonten ing basa lesan; kanggé basa tulis dipunbentenaken nganggé nama wayang lan logat caturan tulisané
KRESNA: Eladalah, Yayi, Yayi Setiaki.
KRESNA: Kakang Patih Udawa
UDAWA: Lo, lo, lo, Hahahah… pun kakang Patih Udawa
Lelagon mangrupi Tembang sing racaké ditembangke Pesindhen utawi waranggana lan wiraswara
Nanging lelagon ugi kalebet rumpaka dhalang ya iku, lelagon sing diangge ing limbukan utawi dagelan
Panakawan racaké guyonan sareng lelagon
Sekar-sekar sing kulina diangge ing gara-gara kathah jinisé, wiwit saka sekar-sekar klasik ngantos lagu-lagu modern
Saliyané suluk, janturan, antawacana,lan lelagon, sastra pedhalangan ugi nganggé swara kanggé nyarengi sabetan ing adegan bandayuda okol begalan pati
Swara saged mangrupi sautan, adhuhan, lelaran lan onomatopia
Swara ing adegan bandayuda pakeliran wayang dados luwih rame lantaran diiringi nganggé gamelan sing saluyu kaliyan adhegane
Ewadene swara ing basa tulis saged nganggé teknik tatatulis komik
Conto swara basa tulis ing andhap dicatet saka Lakonet garapan Ki Harsono Siswocarita: “Khhk-cuah! Buta edan!”—(Clap!)—“Ciiaatt!”—(Jder!) Adujotos atos! (Bet!)—“Hih!”—(Dez! Dig! Bugh!)—“Hegkh!”—(Bruk!) “Ayo ngadheg, Déwa!” + “D-du-uh… tob-ba-at….” Didupak galak! (Brak!)—“Aakkhh!” “Ayo maju, Déwa!” + “Wani karo Brama?” + “Brama? O, iki jago Deksinapati: Déwa api kok kakubeku? Ayo maju! Heaah!”—(Clap!) Serbutinju (Bugh!) dupakgalak (Blak!)—“Rasakena déwa—heaah!”—(Blar!) keplaktelak! “Tobaatt!” Carita
Carita sastra pedhalangan saged kaimpun ing carita pakem, gubahan, lan carangan
Carita pakem ya iku carita sing saluyu sareng kitab-kitab pawayangan kados Mahabharata, Ramayana, Pustaka Rajapurwa, lan liya-liyané
Carita gubahan ya iku carita ingkang sampun dipunrekacipta saluyu sareng jamane
Carita carangan mangrupi carita gagrag anyar sing anggitane saluyu sareng sastra pedhalangan gagrak anyar
Tamtu sastra pedhalangan luwih manéka warna
Ing Tatar Sunda wonten Wayang golèk gaya Bandung, gaya Bogor, sareng gaya Cirebon
Ing DKI wonten gaya Betawi.
Ing Jawa Tengah wonten Wayang Kulit gaya Surakarta, gaya Yogyakarta, sareng gaya Banyumas
Ing Jawa Timur wonten gaya Jawi Wetanan
Ing luwar Jawa, wonten wayang kulit gaya Bali, gaya Banjar ing Kalimantan, gaya Sasak ing Nusa Tenggara
Sedaya punika dados tandha kabinekaanipun sastra pedhalangan Indonésia
Mugi-mugi seratan punika wonten gunané kanggé sadaya pamaos Wikipedia Basa Jawa
Seni Perang Seni Perang utawaThe Art of War iku sawijining ngèlmu perang sing asalé saka risalah militèr China kang tinulis rikala abad angka 6 sadurungé Masèhi déning Sun Tzu
Rinakit sajeroning 13 bab, saben bab ditujokaké marang salah siji aspek peperangan, lan wis suwé dianggep karya wigati lan mapan tumrap strategi lan taktik militèr
"Seni Perang"' minangka buku kang tuwa dhéwé bab strategi militèr ing donya
Kayadéné tulisan bab matématika utawa sains, karya iki uga diangkah kanggo mratélakaké konsèp wujud rangkéan rumusan
Buku iki minangka buku kang wiwitan lan paling suksès bab strategi lan duwé prabawa kang ngédap-édapi tumrap pamikiran militèr ing donya, taktik bisnis lan liya-liyané
Sun Tzu minangka wong kang pisanan ngakoni wigatining panggonan (posisi) sajeroning strategi lan posisi diprabawai déning kondhisi obyèktif sajeroning lingkungan fisik.lan pikiran subyèktif saka aktor-aktor saingan ana ing lingkungan iku mau
Pemikiran Sun Tsu ya iku yèn strategi dudu rencana wujud pratélan kang kudu dilakoni, nanging mbutuhaké rèspon rikat lan cukup kanggo ngrubah kondhisi
Recana sajeroning lingkungan kang kakontrol, nanging ana ing sajeroning lingkungan kang kompetitif, rencana kompetitif jumbuh karo nggawé situasi kang ora ana siji-aijia sing nggawé rencana
Buku iki pisanan diterjemahaké menyang basa Éropah ing taun 1782 déning wong Prancis, Jesuit Jean Joseph Marie Amiot, lan mbokmanawa ana prabawané marang pemikiran Napoleon, lan malah "perencanaan" Operation Desert Storm
Para pamimpin kalebu Mao Zedong, Jenderal Pervez Musharraf, Vo Nguyen Giap, lan Jenderal Douglas MacArthur ngakoni yèn éntuk inspirasi saka buku iki
"The Art of War" uga diterapaké, lan suksès ing donya strategi bisnis lan manajemen
Maknané: Yèn kowé mangertèni mungsuhmu lan awakmu dhéwé, kowé bakal menang ping satus saka satus peperangan
Maknané: Mulané, satus kamenangan ing satus perang dudu ngrupakaké kaprigelan sing paling dhuwur, kang paling prigel ya iku kang bisa naklukaké mungsuh tanpa perang
Ing sawatara nagaraAsia Wétan, seni perang dadi péranganing matèri ujian lumebu bala
Sajeroning mangsa Sengoku era ing Jepang, sawijining daimyo arané Takeda Shingen (1521-1573) dikabarké mèh ora tau katon ing peperangan tanpa gumantung marang gaman, amarga nyinaoni seni perang
Buku iki malah mènèhi inspirasi tumrap standar perangé kang misuwur: "Fūrinkazan" (Wind, Forest, Fire and Mountain), kang tegesé: rikat kaya angin, sidhem kaya alas, wengis kaya geni lan tangguh kaya gunung
Griffith mratélaaké sajeroning bab "Sun Tzu lan Mao Tse-Tung" yèn "The Art of War" dikutip duwé prabawa marang anggitan Mao: "On Guerilla Warfare", "On the Protracted War", lan "Strategic Problems of China's Revolutionary War" lan kalebu pocapan Mao: Aja ngrèmèhaké paugeran sing ana ing bukuné Sun Tsu, ahli mlitèr kondhang saka jaman kuna, Kenali mungsuhmu lan kenali awakmu dhéwé lan kowé bakal bisa perang
dhéwé lan kowé bakal bisa perang ping sèwu tanpa kalah
Tentara Amérikah Sarékat, liwat Sekolah Staf lan Komando, wis nganjurké supaya saben ékan nduwé pustaka kanggo njaga pendhidhikan kang lumintu bab seni perang
Buku "Seni Perang" kanthi mirunggan minangka conto sing kudu dipiara ing saben markas ékan, lan prawira pikèt wajib nggawé tulisan bab iku lan dipaparké marang para prawira
Aplikasi Kanggo Liyané Militèr
Wiwit taun 1980an, "Seni Perang" wis diterapké tumrap babagan saliyané donya militèr
Akèh-akèhé soal piyé carané ngayahi perang tanpa nganggo perang tandhing: bab iku mau mènèhi paugeran carané ngalahaké saingan utawa mungsuh nanging tanpa nganggo perang fisik
Mulané, banjur ana aplikasi kaya déné pituduh latihan bab upaya ningkatake daya saing tanpa nganggo peperangan.
Moldavia Républik Moldavia utawa Moldova iku nagara kang kapernah ing antarané Rumania lan Ukraina, ing Éropa Wétan
Moldavia iku kinupengan palemahan, yaiku ora duwé pasisir utawa ora wewatesan sagara
Sanadyan mengkono nagara iki nduwé plabuhan siji ing Giurgiulești
Nagara Moldavia – biyèné dijenengaké Républik Sosialis Soviet Moldavia, péranganing Uni Soviet – mbiwara mardikané nalika tanggal 27 Agustus 1991.
Ruslan Fédérasi Ruslan (Basa Ruslan: Росси́йская Федера́ция, Alihaksara: "Rossiyskaya Federatsiya") , utawa Ruslan (Aksara Jawa: ꦫꦸꦱ꧀ꦭꦤ꧀ ) (Basa Ruslan: Росси́я, alihaksara: "Rossiya") utawa Ruslan, yaiku nagara kang amenthang ing sisih wétan Éropa lan saloré Asia
Kanthi wewengkon kang jembaré watara 17.075.400 km², Ruslan iku dadi nagara gedhé dhéwé sa donya
Wewengkoné kurang luwih ping pindhoné wewengkon Républik Rakyat Cina (Tiongkok; RRT), Kanadha utawa Amérika Sarékat
Sing ndunungi ana ing peringkat kapitu paling akèh ing donya sawisé Tiongkok, India, Amérika Sarékat, Indonésia, Brasil, lan Pakistan
Nagara iki biyèn naté dadi praja gedhé dhéwé ing Uni Soviet
Ruslan iku ahli waris utama Uni Soviet; nagara iki marisi 50% jumlah sing ndunungi, 2/3 jembar wewengkon, lan kurang luwih 50% aset-aset ékonomi lan gaman / senjata Uni Soviet
Saiki Ruslan berusaha keras kanggo ngraih status minangka nagara adidaya manèh
Sanajan Ruslan iku nagara wigati, nanging statusé isih adoh dibandingaké karo status Uni Soviet biyèn
= Subyek-subyek federal Ruslan = Subyek subyek fedheral Ruslan
Yumi, Yumi, Yumi Yumi, Yumi, Yumi ("Kita, Kita, Kita") iku lagu kabangsané nagara Vanuatu
Lagu iki ditulis lan dikomposisi déning François Vincent Ayssav (lair 1955) lan diangkat minangka resmi ing 1980.
Qassaman Qassaman iku lagu kabangsané Aljazair
Fair Antigua, We Salute Thee Fair Antigua, We Salute Thee iku lagu kabangsané Antigua lan Barbuda
Aash Al Maleek An Nasyid al-Wattani as-Sa'udi (Arab: ) utawa Aash_Al_Maleek (Arab ) iku lagu kabangsané Arab Saudi
Syaire anggitane Ibrahim Khafaji, diripta taun 1984
Dene wiramane dianggit dening Abdul Rahman al-Khateeb ing taun 1947
Lagu iki didadekake lagu kabangsan resmi ing taun 1984
Indonesia "Bergegaslah raih kemuliaan dan keagungan" "Muliakanlah Sang Pencipta Langit" "Kibarkanlah bendera hijau" "Berpancarkan hidayah yang bersinar terang" "Serukanlah: Allahuakbar" "Wahai tanah airku!" "Tanah airku" "Hiduplah tanah air kebanggaan umat Islam" "Hiduplah Raja, bagi bangsa dan negara (ulangi)" Jawa "Enggal-enggala nggayuh kamulyan lan kaluhuran" "Mulyakna Pangripta Akasa" "Mundhaken gendéra ijo" "Sumebar hidayah kang sumorot padhang" "Aloka: Allahuakbar" "He lemah klairanku!" "Lemah klairanku" "Waluya lemah
lemah klairanku!" "Lemah klairanku" "Waluya lemah klairan kang mbombongake umat Islam" "Wilujeng Sang Nata, kanggo bangsa lan nagara"
Advance Australia Fair Advance Australia Fair iku lagu kabangsané Australia
La Balanguera La Balanguera iku lagu kabangsané Kapuloan Balear
Kapuloan Balear iku pérangan saka nagara Spanyol.
La Brabançonne La Brabançonne ('Lagu saka Brabant') iku lagu kabangsané Bèlgi
Lagu iki nduwé vèrsi resmi ing telung basa Bèlgi, ya iku basa Walanda, Prancis lan Jerman
Lagu iki ditulis ing basa Prancis nalika ing taun 1830, manawa Bèlgi lagi perang kamardikan nglawan Walanda
Sing nulis lagu iki Alexandre Dechet lan musiké digubah déning François Van Campenhout
Saka lagu iki dijupuk pada kaping papat sing dienggo dadi lagu kabangsané Bèlgi
Ô Belgique, ô mère chérie, À toi nos cœurs, à toi nos bras, À toi notre sang, ô Patrie ! Nous le jurons tous, tu vivras ! Tu vivras toujours grande et belle Et ton invincible unité Aura pour devise immortelle : Le Roi, la Loi, la Liberté ! Aura pour devise immortelle : Le Roi, la Loi, la Liberté ! Le Roi, la
la Liberté ! Le Roi, la Loi, la Liberté ! Le Roi, la Loi, la Liberté ! O dierbaar België, O heilig land der Vad'ren, Onze ziel en ons hart zijn u gewijd
Aanvaard ons kracht en bloed van ons ad'ren, Wees ons doel in arbeid en in strijd
Bloei, o land, in eendracht niet te breken; Wees immer uzelf en ongeknecht, Het woord getrouw, dat g' onbevreesd moogt spreken, Voor Vorst, voor Vrijheid en voor Recht! Het woord getrouw, dat g' onbevreesd moogt spreken, Voor Vorst, voor Vrijheid en voor Recht! Voor Vorst, voor Vrijheid en voor Recht! Voor Vorst, voor Vrijheid en voor Recht! O liebes Land, o Belgiens Erde, Dir